ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንመንግስታት ክልል ትግራይን ፌደራልን ዘሰሓሕብ ዘሎ 'ኮሚሽን ወሰን ምምሕዳርን ዋኒናት መንነትን' 29 ጥሪ 2019 ምንጪ ስእሊ, Tigray Communication Affairs Bureau/facebook ኣብ ዝሓለፈ ወርሒ፡ ባይቶ ተወከልቲ ህዝቢ ኢትዮጵያ፡ 'ኮሚሽን ወሰን ምምሕዳርን ዋኒናት መንነትን' ንምጥያሽ ዝቐረበሉ ረቒቕ ኣዋጅ ብ33 ተቓውሞን ኣርባዕተ ድምጸ ተዓቕቦን ከም ዘጽደቖ ዝዝከር'ዩ። እዚ ዝተፈላለዩ ክትዓትን ምስሕሓብን እናኣንገደ ዝርከብ 'ኮሚሽን ወሰን ምምሕዳርን ዋኒናት መንነትን'፤ ባይቶ ወከልቲ ህዝቢ እታ ሃገር እኳ እንተፅደቖ፤ ባይቶ ወከልቲ ህዝቢ ትግራይ ግን ንሕገ መንግስቲ ዝጥሕስ'ዩ ዝብል መርገጺ ሒዙ'ሎ። "ኢ-ሕገመንግስታዊ እዩ" ሓላፊ ቢሮ ፍትሒ ክልል ትግራይ ኣይተ ኣማኑኤል ኣሰፋ፡ ባይቶ ተወከልቲ ህዝቢ እቲ ክልል ንምንታይ ናብዚ መርገጺ ክበጽሕ ከምዝኸኣለ እንተብርሁ "እቲ ጥሕሰት ካብ ኣሰያይማ ዝጅምር'ዩ" ይብሉ። "እቲ ፀገም ካብ ስያምኡ እዩ ዝጅምር። 'ኮሚሽን ወሰን ምምሕዳርን ዋኒናት መንነትን" እዩ ዝብል። ኣብ ሕገ-መንግስቲ ፌደራል ዓንቀፅ 2 'ወሰን ኣባላት ፌደራል'፤ ኣብ ዓንቀፅ 48 ንኡስ ዓንቀፅ ሓደ ድማ 'ወሰን ክልላት' ብዝብል እዩ ዝግለፅ። ምኽንያቱ ኣብ ሞንጎ ክልላት ዘሎ ወሰን፡ ወሰን ምምሕዳር ዘይኮነስ ወሰን ክልላት እዩ ዝበሃል" ይብሉ ኣይተ ኣማኑኤል። እቲ ኣዋጅ፡ ንወሰን ክልላት ኣፍልጦ ዘይሃበ እዩ ክብሉ ድማ ይሙግቱ። "ልክዕ ከምቲ ኣብ እዋን ደርግን ብእዋን ኃይለስላሰን ዝነበረ ኣውራጃዊ ጠቅላይ ግዛት፡ ምምሕዳር ማእኸላይ መንግስቲ ገይሩ እዩ ዝቖፅረን ዘሎ ነዘን ክልላት" ይብሉ ኣይተ ኣማኑኤል። ኣዋጅ 'ኮሚሽን ጉዳያት ወሰንን መንነትን' ብ 33 ተቓውሞ ጸዲቑ ብዛዕባ መንበርን ጉድኣቱን ሓሲብኩም'ዶ ትፈልጡ?
